MILL ปิดพุ่งกว่า 13% หลังเตรียมออกหุ้นเพิ่มทุน PP ให้ BBL
MILL ปิดพุ่งกว่า 13% หลังเตรียมออกหุ้นเพิ่มทุน PP ให้ BBL โดยปิดตลาดวันนี้ราคาอยู่ที่ 1.37 บาท บวก 0.16 บาท หรือ 13.22% มูลค่าการซื้อขาย 30.88 ล้านบาท
11 ธ.ค. 2558

ผู้สื่อข่าวรายงานว่า ราคาหุ้น บริษัท มิลล์คอน สตีล จำกัด (มหาชน) หรือ MILL ปิดตลาดวันนี้ราคาอยู่ที่ 1.37 บาท บวก 0.16 บาท หรือ 13.22% มูลค่าการซื้อขาย  30.88 ล้านบาท
ทั้งนี้ราคาหุ้นที่มีการปรับตัวขึ้น เนื่องจากบริษัทประกาศจัดสรรหุ้นสามัญเพิ่มทุนให้แก่บุคคลในวงจำกัดจำนวนไม่เกิน 500,000,000 หุ้น มูลค่าที่ตราไว้หุ้นละ 0.40 บาท ในราคาไม่ตํ่ากว่าราคาร้อยละ 90 ของราคาตลาดถัวเฉลี่ยถ่วงนํ้าหนักต่อหุ้นของหุ้นสามัญของบริษัท
โดยกำหนดรายชื่อบุคคลในวงจำกัดผู้ได้รับจัดสรรหุ้น คือ ธนาคาร กรุงเทพ จำกัด (มหาชน) หรือ BBL จำนวน 300,000,000 หุ้น 1.40 บาทโดยมีกำหนดระยะเวลาการชำระเงินภายในวันที่ 16 ธันวาคม 2558 การเพิ่มทุนเท่ากับ 7.40%
สำหรับประโยชน์ที่ได้รับภายหลังจากการจัดสรรหุ้นเพิ่มทุนส่งเสริมศักยภาพในการลงทุนของบริษัททำให้บริษัทมีฐานะทางการเงินที่แข็งแกร่งขึ้นทำให้บริษัทมีสภาพคล่องในการดำเนินธุรกิจที่สูงขึ้นทั้งนี้ บริษัทจะนำเงินเพิ่มทุนที่ได้ไปใช้สำหรับ เป็นเงินทุนหมุนเวียน และ/หรือใช้ชำระหนี้